⇒ Cal sol·licitar la modificació de dades en el Registre de nuclis zoològics, en els casos d'ampliació o reducció de:
• la capacitat autoritzada, i/o
⇒ Cal comunicar la modificació de dades en el Registre de nuclis zoològics, en els casos de canvi de:
• dades del titular (telèfon, correu electrònic, etc.),
Cal presentar la sol·licitud abans d'iniciar la modificació de l'activitat.
En el cas d'instal·lacions destinades a allotjar animals de fauna salvatge perillosa, cal presentar-la abans del trasllat de l'animal fins a les instal·lacions esmentades.
Cal presentar la comunicació en el moment que es produeixin els canvis.
Si se sol·licita una modificació de l'activitat, la capacitat autoritzada i/o de les espècies, cal presentar:
En el cas d'instal·lacions destinades a allotjar animals de fauna salvatge perillosa, a més, cal presentar un pla d'emergència en cas de fugida dels animals.
En el cas dels parcs zoològics a més, han de presentar la documentació següent d'acord amb la Llei 31/2003, de 27 d'octubre, de conservació de la fauna silvestre (BOE núm. 258 de 28/10/2003):
No cal presentar documents que ja s'hagin presentat anteriorment al Departament de Territori i Sostenibilitat, que no s'hagin modificat i segueixin vigents.
En el cas de les comunicacions, cal presentar:
Tots els nuclis zoològics han de complir els següents requisits de funcionament:
Un dels requisits que han de complir tots els nuclis zoològics és dur un llibre de registre oficial (vegeu l'apartat 'Requisits').
Per tal de facilitar-vos la gestió d'aquest llibre podeu consultar les següents Indicacions per al manteniment dels llibres de registre de nuclis zoològics.
La sol·licitud, acompanyada de la documentació requerida, s'ha de presentar preferentment per via telemàtica mitjançant el formulari que trobareu fent clic damunt l'enllaç 'Per internet'.
En el cas que la tramitació sigui presencial, la sol·licitud, que trobareu fent clic damunt l'enllaç 'Presencialment', acompanyada de la documentació requerida, la podeu presentar als punts de tramitació indicats, o bé a qualsevol dels llocs que preveu l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, en relació amb l'article 16.4 de la Llei 39/2015, d'1 d'octubre, del procediment administratiu comú de les administracions públiques.
Quan envieu el formulari us heu d'identificar amb l' idCAT Mòbil o un certificat digital de Persona Física o de Persona Jurídica.
Si s'observen defectes o mancances en la sol·licitud i/o en la documentació adjunta, es requerirà a les persones interessades per tal que, en el termini de 10 dies ho esmenin.
Si no s'observen defectes ni mancances, o s'han corregit els que hi havia es realitza una inspecció tècnica prèvia a la resolució.
L'Administració té 3 mesos a comptar des de la data de presentació de la sol·licitud per emetre la resolució d'inscripció al Registre.
Si transcorregut aquest termini no s'ha rebut la resolució esmentada, es produeix silenci desestimatori.
El termini de 3 mesos queda suspès quan s'hagi requerit a l'interessat per a l'esmena de deficiències o l'aportació de documents i altres elements de judici necessaris pel temps que transcorri entre la notificació del requeriment i el seu compliment efectiu per part del destinatari.
En el cas de les sol·licituds d'inscripció de parcs zoològics, l'Administració té 6 mesos a comptar des de la data de presentació de la sol·licitud per autoritzar-ne l'obertura i emetre el certificat d'inscripció.
Si transcorregut aquest termini no s'ha rebut la resolució d'autorització d'obertura es produeix silenci desestimatori.
El termini de 6 mesos queda suspès quan s'hagi requerit a l'interessat per a l'esmena de deficiències o l'aportació de documents i altres elements de judici necessaris pel temps que transcorri entre la notificació del requeriment i el seu compliment efectiu per part del destinatari.
En el cas que només es comuniqui el canvi de titular del nucli, canvi de servei veterinari, canvi de denominació, telèfon o correu electrònic del nucli i/o canvi de dades del titular del nucli la comunicació té validesa immediata un cop presentada.
El canvi serà anotat al Registre de nuclis zoològics de Catalunya.
Els Serveis Territorials del Departament de Territori i Sostenibilitat corresponent comunicaran a la persona titular del nucli els canvis anotats en el Registre.
Els Serveis Territorials del Departament de Territori i Sostenibilitat corresponent poden verificar, en qualsevol moment i a partir de la data de la comunicació, si les dades comunicades i els fets declarats s'ajusten a la realitat.
Contra la resolució o silenci administratiu es pot interposar recurs d'alçada davant el director general de Polítiques Ambientals i Medi Natural de conformitat amb el que preveu l'article 76 de la Llei 26/2010, de 3 d'agost, i els articles 112.1, 121 i 122 de la Llei 39/2015, d'1 d'octubre.